Sikeresen szerepelt a Formula–2-ben. 1975-ben mutatkozott be a Formula–1-ben, a Tyrrell színeiben, amikor az egyik pilótát kellett helyettesítenie a francia nagydíjon. 1977-ben már a Renault csapatában versenyzett, és kezdettől fogva részt vett a turbómotorok kifejlesztésében. A francia nagydíjat megnyerte a turbómotorral hajtott Renault-val, és ezzel örökre beírta magát a Formula–1 történetében. Az esemény nemzeti visszhangot kapott, mert francia gyártmányú autóval, a francia nagydíjon egy francia pilóta tudott győzni. Ezek után még egy futamot nyert, az 1980-as osztrák nagydíjat, majd a kanadai nagydíjon eltörte a lábát. 1981-ben a Ligier-vel tért vissza, de mivel a lába a törés után nem gyógyult meg teljesen, ezért néhány futam után visszavonult a Formula–1-től.